पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू में बिना कारण घर से बाहर घूमते मिल रहे लोगों को पुलिस पकड़ कर खुली जेल तो भेजा रही है, लेकिन खुली जेल में ही सोशल डिस्टेंसिंग का पालन नहीं हो रहा। इससे लोगों में संक्रमण फैलने का डर बना हुआ है। रविवार को खुली जेल की जो तस्वीर सामने आई है। उसमें पकड़े गए लोगों को सटाकर बैठाया गया है। उनके बीच सोशल डिस्टेंसिंग नहीं है। ऐसे में यदि एक भी व्यक्ति संक्रमित हुआ तो संक्रमण सभी में फैल जाएगा।
एडिशनल एसपी विक्रम कुशवाहा ने बताया कि रविवार को 195 लोगों को खुली जेल भेजा गया। जो बिना कारण घूमते मिलते हैं उन पर धारा 188 के तहत कार्रवाई कर खुली जेल भेज देते हैं। रोज दिन भर में करीब 400 लोगों को नोटिस दिए जाते हैं और 24 घंटे में जवाब प्रस्तुत करने के लिए कहा जाता है। जो उचित कारण नहीं बता पाते फिर उन पर कार्रवाई की जाती है।
एएसपी ने बताया कि पिछले 15 दिन में अब तक ढाई हजार से अधिक लोगों को खुली जेल में भेजा जा चुका है। जिले में चलाए जा रहे रोको-टोको अभियान के तहत रविवार को 436 लोग बिना मास्क के घूमते मिलें। इनसे 18 हजार 400 रुपए जुर्माना राशि वसूली गई। शहरी क्षेत्रों में 156 लोगों पर कार्रवाई कर 15 हजार 600 रुपए और ग्रामीण क्षेत्रों में 280 लोगों पर कार्रवाई कर 2 हजार 800 रुपए जुर्माना राशि वसूली गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn